બાળકોમાં બાળપણથી જ સંસ્કારનું સિંચન થાય તથા સક્ષમ સમાજઘડતર અને ચારિત્ર્ય નિર્માણ માટે સ્કાઉટ ગાઇડ જેવી પ્રવૃત્તિઓનો વ્યાપ વધે તે હેતુથી પૂર્વ મુખ્યપ્રધાન આનંદીબહેન પટેલે ૨.૯૪ કરોડના ખર્ચે પાલડી પાસે સ્કાઉટ ભવનનું ઉદ્ઘાટન કર્યું હતું. તે સમયે શરૂઆતમાં આ સ્કાઉટ ભવન વિદ્યાર્થીઓની પ્રવૃત્તિઓથી ધમધમતું હતું. અહીં મ્યુનિસિપલ કોર્પોરશનનાં બાળકો માટે વિવિધ પ્રવૃત્તિઓ પણ સરસ રીતે ચાલતી હતી પણ છેલ્લાં બે વર્ષમાં સ્કાઉટ ભવન વેરાન બની ગયું છે અને તંત્રને પણ સ્કાઉટ ભવન સામે જોવાની ફુરસદ નથી.